**Rámcová dohoda č. .........**

uzavretá podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Čl. I**

**Strany rámcovej dohody**

**Objednávateľ:**

Názov: **Univerzita Pavla Jozefa Šafárika v Košiciach**

Sídlo: Šrobárova 2, 041 80 Košice

Štatutárny orgán: prof. RNDr. Pavol Sovák CSc., rektor

IČO: 00397768

Právna forma: verejnoprávna inštitúcia

Zriadená: zák. č. 361/1996 Z. z. o rozdelení Univerzity Pavla Jozefa Šafárika v Košiciach

DIČ: 2021157050

IČ DPH: SK2021157050

Bankové spojenie: Štátna pokladnica

IBAN: SK1181800000007000074335

kontaktná osoba: Ing. Jozef Jantošovič, riaditeľ CIaKT UPJŠ

email: jozef.jantosovic@upjs.sk

(ďalej len „objednávateľ“)

**Zhotoviteľ:**

Obchodné meno:

Sídlo:

Štatutárny orgán:

IČO:

DIČ:

IČ DPH:

Bankové spojenie:

IBAN:

kontaktná osoba:

Zápis v obch. registri:

(ďalej len „zhotoviteľ“)

(ďalej len „strany dohody“)

**Čl. II**

**Podklady pre uzatvorenie rámcovej dohody a právne predpisy**

1. Táto rámcová dohoda je uzatvorená v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ako výsledok zadávania zákazky s nízkou hodnotou s názvom predmetu: „Aktualizácia webového sídla www.upjs.sk.“
2. Vzájomné vzťahy strán dohody sa riadia najmä ustanoveniami zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“), zákona č. 18/1996 Z. z. o cenách v znení neskorších predpisov (ďalej len „zák. č. 18/1996 Z. z.“), vyhlášky Ministerstva financií SR č. 87/1996 Z. z., ktorou sa vykonáva zákon NR SR 18/1996 Z. z. o cenách v znení neskorších predpisov (ďalej len „vyhl. č. 87/1996 Z. z.“), zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a zákona č. 185/2015 Z. z. Autorského zákon v znení neskorších predpisov (ďalej len „Autorský zákon“).

# Čl. III

# Predmet rámcovej dohody

1. Zhotoviteľ sa zaväzuje vykonávať dielo, a to grafické, analytické a programátorské práce na webovej stránke – webovom sídle objednávateľa upjs.sk.
2. Zhotoviteľ sa v rámci realizácie diela zaväzuje vykonať jeho implementáciu v zmysle požiadaviek objednávateľa špecifikovaných v Prílohe č. 2 rámcovej dohody.
3. Zhotoviteľ sa zaväzuje poskytnúť všetky licencie k software a/alebo aplikáciám tretích strán, pokiaľ sú potrebné pre uvedenie diela do prevádzky a jeho používanie počas trvania tejto rámcovej dohody, vrátane licencií na inštaláciu a používanie nových verzií produktov tretích strán počas platnosti uvedených licencií, pokiaľ nie je v Prílohe č. 2 rámcovej dohody uvedené inak.
4. Zhotoviteľ sa zaväzuje rozširovať obsah a funkčnosť diela nad rámec Prílohy č. 2 tejto rámcovej dohody podľa dodatočných požiadaviek objednávateľa.
5. Zhotoviteľ sa zaväzuje realizovať dielo podľa ods. 1 až 4 tohto článku rámcovej dohody (ďalej len „dielo alebo predmet dohody“) na základe samostatných písomných objednávok a objednávateľ sa zaväzuje zaplatiť zhotoviteľovi dohodnutú cenu podľa článku V tejto dohody.

**Čl. IV**

**Termíny plnenia a odovzdanie predmetu rámcovej dohody**

1. Zhotoviteľ sa zaväzuje:
   1. realizovať predmet dohody podľa článku III ods. 2 rámcovej dohody v termíne do 3 mesiacov od doručenia samostatnej písomnej objednávky tak, aby boli splnené požiadavky na implementáciu redakčného systému v Prílohe č. 2,
   2. poskytnúť predmet dohody podľa článku III ods. 3 rámcovej dohody v termíne odovzdania diela alebo jeho časti objednávateľovi podľa písm. a) tohto odseku rámcovej dohody, aby boli splnené licenčné podmienky tretích strán,
   3. poskytnúť predmet dohody podľa článku III ods. 4 rámcovej dohody podľa termínov bližšie špecifikovaných v samostatných písomných objednávkach.
2. Podrobnejšie určené termíny odovzdania jednotlivých častí diela podľa článku III ods. 2 budú bližšie špecifikované v harmonograme, ktorý bude vopred odsúhlasený oboma stranami dohody.
3. Zhotoviteľ vyzve písomne prostredníctvom listovej zásielky alebo e-mailu objednávateľa na prevzatie jednotlivých objednaných častí diela podľa článku III, ods. 2, najmenej však 3 pracovné dni pred plánovaným odovzdaním časti diela, s tým že po dobu testovania bude odovzdaná časť diela plne prístupná na testovacom serveri (ďalej len „testovacia prevádzka“). Prípadné vady časti diela, ktoré sa vyskytnú alebo budú zistené počas trvania testovacej prevádzky sa zhotoviteľ zaväzuje bezodkladne bezodplatne odstrániť, najneskôr však do 3 pracovných dní odo dňa doručenia oznámenia objednávateľa o vadách diela zhotoviteľovi alebo odo dňa ich zistenia zhotoviteľom, ak sa strany dohody písomne nedohodnú inak. Úspešné ukončenie testovacej prevádzky a odstránenie všetkých vád diela strany dohody potvrdia podpisom protokolu o úspešnom ukončení testovacej prevádzky. V prípade, ak nedôjde k podpisu protokolu o úspešnom ukončení testovacej prevádzky a odstráneniu vád v lehote podľa toho odseku rámcovej dohody, objednávateľ je oprávnený okamžite odstúpiť od zmluvy, uzatvorenej na základe samostatnej objednávky na realizáciu predmetu dohody, resp. jeho časti a/alebo od tejto rámcovej dohody.
4. Pri odovzdávaní diela, jeho časti, alebo úpravy diela sa zhotoviteľ zaväzuje odovzdať písomne všetky prihlasovacie mená, vytvorené v tomto diele a ich príslušné heslá objednávateľovi s príslušným popisom prístupových práv, ako aj všetky potrebné systémové súčasti diela vrátane zdrojového kódu,  údajov databáz a prístupu k platformám tretích strán.
5. Objednávateľ nadobudne vlastnícke právo k realizovanému predmetu dohody a právo jeho užívania dňom jeho prevzatia od zhotoviteľa.

**Čl. V**

# Cena

1. Cena za dielo podľa podmienok tejto dohody je stanovená dohodou strán dohody v súlade so zák. č. 18/1996 Z. z., vyhl. č. 87/1996 Z. z. podľa Prílohy č. 1.
2. Cena za predmet dohody podľa článku III ods. 2 je uvedená v Prílohe č. 1 rámcovej dohody v bode 1 a zahŕňa náklady na inštaláciu predmetu dohody, import údajov z aktuálneho redakčného systému, uvedenie do prevádzky, odskúšanie, zaškolenie zamestnancov objednávateľa pre obsluhu predmetu dohody, príp. odovzdanie návodov na obsluhu a dokumentácie predmetu dohody v slovenskom jazyku a ostatné finančné náklady potrebné na jeho realizáciu.
3. Cena za predmet dohody podľa článku III ods. 3 uvedená v Prílohe č. 1 v bode 2 zahŕňa náklady zhotoviteľa spojené s úhradou licenčných poplatkov za využívanie platforiem tretích strán, ktoré sú nevyhnutné pre realizáciu predmetu dohody podľa čl. III tejto dohody. V prípade preukázateľnej zmeny uvedených nákladov strany dohody uzatvoria dodatok k tejto rámcovej dohode v súlade s čl. XI tejto rámcovej dohody, ktorým upravia výšku paušálnych platieb. Ak nedôjde k uzatvoreniu dodatku k tejto rámcovej dohode podľa predchádzajúcej vety v lehote 60 dní odo dňa doručenia písomnej žiadosti zhotoviteľa o jeho uzatvorenie objednávateľovi, spolu s dokumentáciou, preukazujúcou uvedenú zmenu nákladov, ktorákoľvek strana dohody je oprávnená od tejto rámcovej dohody okamžite odstúpiť.
4. Cena za rozšírenie predmetu dohody podľa článku III ods. 4 rámcovej dohody sa bude odvíjať od požiadavky objednávateľa na rozšírenie predmetu dohody. Objednávateľ ako aj zhotoviteľ majú právo navrhnúť zmeny a rozšírenia predmetu dohody na základe zmenového konania, v ktorom sú povinní písomne dostatočne špecifikovať požadované zmeny predmetu dohody a navrhnúť požadovaný termín ich realizácie, prípadne navýšenie ceny. Zhotoviteľ následne pripraví cenovú ponuku a vyjadrí sa k predpokladanému termínu dodania, prípadne navrhne jeho modifikáciu. Zhotoviteľ môže objednávateľovi navrhnúť a odporučiť zmeny navrhovaných zmien predmetu dohody, ak je návrh objednávateľa podľa názoru zhotoviteľa nevhodný alebo nerealizovateľný. Akékoľvek zmeny predmetu dohody budú realizované iba po vzájomnej dohode na základe samostatnej písomnej objednávky.
5. Celková cena nepresiahne hodnotu ............ eur bez DPH (slovom: ........) .................... eur s DPH (slovom: ..........................).

# Čl. VI

# Platobné podmienky

1. Strany dohody sa dohodli, že objednávateľ uhradí cenu za objednané a realizované dielo, resp. jeho časť po jeho odovzdaní a prevzatí objednávateľom, po podpísaní dodacích listov a protokolu o úspešnom ukončení skúšobnej prevádzky, ak sa podľa tejto rámcovej dohody uvedený protokol vyžaduje. Cena diela, resp. jeho časti bude uhradená na základe doručenej faktúry od zhotoviteľa. Odovzdanie a prevzatie diela sa uskutoční v termínoch podľa článku IV. tejto dohody.
2. Objednávateľ neposkytuje zálohové platby na realizáciu diela.
3. Strany dohody sa dohodli, že splatnosť faktúry je 30 dní odo dňa jej preukázateľného doručenia objednávateľovi. V prípade, ak bude dielo alebo jeho časť financovaná z fondov EÚ (napr. z Európskeho fondu regionálneho rozvoja, Európskeho sociálneho fondu a pod), príp. z prostriedkov Kultúrnej a edukačnej grantovej agentúry MŠVVaŠ SR (KEGA), Vedeckej grantovej agentúry MŠVVaŠ SR a SAV (VEGA), Agentúry na podporu výskumu a vývoja (APVV) a pod., je splatnosť faktúr 60 dní od ich preukázateľného doručenia objednávateľovi.
4. Zhotoviteľ zabezpečí, aby ním vystavená faktúra obsahovala všetky potrebné náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov a ust. § 3a Obchodného zákonníka.
5. Objednávateľ si vyhradzuje právo vrátiť faktúru, ktorá nebude obsahovať potrebné náležitosti. Nová lehota splatnosti faktúry začína plynúť po doručení novej opravenej faktúry.
6. Objednávateľ nezodpovedá za omeškanie s úhradou faktúry, ktorá je spôsobená nepripísaním finančných prostriedkov na účet zhotoviteľa zo strany jeho finančného ústavu.

# Čl. VII

# Zmluvné pokuty

1. Strany dohody sa dohodli, že v prípade omeškania zhotoviteľa s odovzdaním diela, resp. jeho časti objednávateľovi v dohodnutom termíne podľa tejto rámcovej dohody alebo samostatnej objednávky a/alebo v prípade omeškania zhotoviteľa s odstránením vád diela, objednávateľ má právo uplatniť voči zhotoviteľovi zmluvnú pokutu vo výške 0,1 % z ceny podľa čl. V ods. 5 rámcovej dohody za každý aj začatý deň omeškania. Uplatnením zmluvnej pokuty podľa tohto článku rámcovej dohody nie je dotknuté právo objednávateľa na náhradu škody v rozsahu prevyšujúcom zmluvnú pokutu.
2. Objednávateľ je oprávnený započítať svoju pohľadávku z titulu náhrady škody alebo uplatnenej zmluvnej pokuty voči zhotoviteľovi a jeho pohľadávke na zaplatenie dohodnutej a fakturovanej ceny za realizáciu diela, resp. jeho časti.
3. V prípade omeškania objednávateľa so zaplatením fakturovanej ceny objednaného a realizovaného diela, má zhotoviteľ právo uplatniť voči objednávateľovi úrok z omeškania vo výške 0,1 % z fakturovanej ceny tohto diela za každý aj začatý deň omeškania.

# Čl. VIII

# Služby podpory

V prípade zistenia vád predmetu dohody, obmedzenia fungovania alebo znefunkčnenia predmetu dohody z akéhokoľvek dôvodu, vrátane zistenia inkompatibility so softwarom tretích strán, vykoná zhotoviteľ všetky dostupné kroky s cieľom bezodkladného bezplatného odstránenia vád, obnovenia plnej funkčnosti predmetu dohody, a to najneskôr do 3 pracovných dní odo dňa zistenia vady zhotoviteľom, resp. oznámenia uvedenej skutočnosti, resp. doručenia reklamácie vád objednávateľom. V prípade zlyhania funkčnosti spôsobeného tretími stranami (najmä poskytovateľom internetu), sa uvedená lehota predlžuje o dobu trvania prekážok brániacich riadnemu fungovaniu predmetu dohody, spôsobených tretími stranami. O tejto skutočnosti je zhotoviteľ povinný objednávateľa písomne informovať.

Čl. IX

Udelenie licencie

1. Zhotoviteľ touto rámcovou dohodou zároveň udeľuje objednávateľovi súhlas na použitie realizovaného diela podľa čl. III ods. 2 a 4, resp. každej jeho časti (licenciu). Licencia je objednávateľovi vždy udelená ako licencia výhradná, vo vecne a časovo neobmedzenom rozsahu počas celej doby trvania majetkových práv k dielu. Ukončenie trvania tejto rámcovej dohody nemá vplyv na platnosť a účinnosť tohto odseku rámcovej dohody, ak sa strany dohody písomne nedohodnú inak.
2. Odmena zhotoviteľa za poskytnutie licencie podľa tohto článku rámcovej dohody je obsiahnutá v cene za predmet dohody uvedenej v čl. III tejto rámcovej dohody.
3. Strany dohody sa dohodli, že ak výstupom programátorských prác dodaných podľa tejto rámcovej dohody bude autorské dielo, tak okamihom jeho dodania, resp. odovzdania objednávateľovi nadobúda objednávateľ od zhotoviteľa k nemu licenciu v zmysle odsekov 1 až 3 tohto článku rámcovej dohody.
4. Zhotoviteľ vyhlasuje, že ku dňu odovzdania diela objednávateľovi vysporiada všetky autorské práva k dielu so zamestnancami a spoluautormi, že má právo uzatvoriť licenčnú dohodu a vykonávať majetkové práva autorov v rozsahu vymedzenom v rámcovej dohode a je oprávnený poskytnúť licenciu podľa ustanovení tejto rámcovej dohody.
5. Za dodržanie autorských práv a práv vyplývajúcich z duševného vlastníctva materiálov (textov, obrázkov, programov, animácií, prezentácií a iných zdrojov, ktoré je možné považovať za dielo podľa Autorského zákona) vytvorených zhotoviteľom alebo získaných zhotoviteľom od tretích osôb a zverejnených v rámci plnenia predmetu tejto rámcovej dohody, zodpovedá zhotoviteľ.
6. V prípade, ak si v nadväznosti na ods. 5 tohto článku dohody tretia osoba uplatní akýkoľvek nárok proti objednávateľovi z titulu porušenia autorských práv a/alebo iného duševného vlastníctva tejto tretej osoby, zhotoviteľ sa zaväzuje:
   1. bezodkladne obstarať na svoje vlastné náklady a výdavky od takejto tretej osoby potrebný súhlas na použitie diela v súlade s predmetom tejto rámcovej dohody,
   2. poskytnúť objednávateľovi pomoc a uhradiť všetky náklady a výdavky, ktoré vznikli objednávateľovi v súvislosti s uplatnením vyššie uvedeného nároku tretej osoby;
   3. nahradiť objednávateľovi škodu, ktorá vznikla objednávateľovi v dôsledku uplatnenia vyššie uvedeného nároku tretej osoby, a to v plnej výške a bez akéhokoľvek obmedzenia.
7. V prípade porušenia akejkoľvek povinnosti podľa tohto článku rámcovej dohody zhotoviteľ zodpovedá za škodu týmto vzniknutú objednávateľovi.

Čl. X

Dôverné informácie a ochrana osobných údajov

1. Dôvernými informáciami sa na účely tejto rámcovej dohody rozumejú všetky a akékoľvek informácie, údaje, dáta, dokumenty a skutočnosti, ktoré nie sú verejne dostupné, bez ohľadu na ich charakter, podobu, formu a spôsob zachytenia, uchovania a odovzdania, ktoré sú poskytnuté alebo sprístupnené príjemcovi informácií, resp. ním inak získané, bez ohľadu na to, či sú alebo nie sú osobitne označené poskytovateľom informácií ako dôverné. Dôverné informácie sú najmä akékoľvek nie verejne dostupné obchodné, technické, technologické, finančné, komerčné alebo prevádzkové informácie, špecifikácie, plány, náčrty, modely, grafy, vzorky, dáta, osobné údaje a informácie, ktoré sú predmetom osobitných práv poskytovateľa informácií (najmä práv duševného vlastníctva, práv na ochranu obchodného tajomstva pod.). Za dôverné informácie poskytované poskytovateľom informácií sa považujú dôverné informácie, ktoré boli poskytnuté priamo poskytovateľom informácií, jeho zamestnancami alebo zástupcami, vrátane obchodných partnerov poskytovateľa informácií, ktorí dôverné informácie poskytli príjemcovi informácií na základe dohody, súhlasu alebo pokynu poskytovateľa informácií.
2. Príjemca informácií sa zaväzuje:
3. používať dôverné informácie výlučne za účelom realizácie tejto rámcovej dohody, v súlade s touto rámcovou dohodou a poctivým obchodným stykom,
4. zachovávať mlčanlivosť o dôverných informáciách,
5. ochraňovať dôverné informácie pred ich neoprávneným použitím, sprístupnením, rozširovaním alebo zverejnením, či už úplným alebo čiastočným poskytnutím alebo sprístupnením tretím osobám.
6. Príjemca informácií nemá povinnosti podľa ods. 2 tohto článku rámcovej dohody v prípade takých dôverných informácií, u ktorých spoľahlivo v dotknutom rozsahu preukáže na základe relevantných dôkazov:
7. že tieto informácie boli v čase uzavretia tejto dohody všeobecne známe alebo sa stali všeobecne známymi inak ako porušením tejto rámcovej dohody alebo iným protiprávnym konaním, alebo ktoré je možné v deň podpisu tejto rámcovej dohody získať z bežne dostupných informačných prostriedkov inak ako porušením tejto rámcovej dohody alebo iným protiprávnym konaním, alebo
8. že povinnosť mlčanlivosti sa na tieto informácie nevzťahuje vzhľadom na samostatnú dohodu strán dohody alebo súhlas poskytovateľa informácií s poskytnutím dôverných informácií tretím osobám,
9. povinnosť poskytnutia, sprístupnenia alebo zverejnenia dôverných informácií ukladajú všeobecne záväzné právne predpisy alebo bola uložená na to oprávneným orgánom verejnej správy postupom podľa všeobecne záväzných právnych predpisov, alebo
10. povinnosť ich poskytnutia, sprístupnenia alebo zverejnenia je podľa všeobecných právnych predpisov podmienkou účinnosti akýchkoľvek zmlúv, ktoré okrem iného obsahujú dôverné informácie, a to od momentu, kedy k takejto skutočnosti došlo.
11. Povinnosť mlčanlivosti v rozsahu tejto rámcovej dohody sa nevzťahuje na prípady, kedy povinnosť poskytnutia, sprístupnenia alebo zverejnenia informácií je podľa všeobecných právnych predpisov podmienkou účinnosti akýchkoľvek zmlúv alebo dohôd, ktoré okrem iného obsahujú dôverné informácie, a to od momentu, kedy k takejto skutočnosti došlo. Strany dohody najmä berú na vedomie, že
12. v zmysle zák. č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov porušením alebo ohrozením obchodného tajomstva nie je zverejnenie zmluvy alebo dohody;
13. informácie označené ako dôverné v zmluve alebo dohode, ktorá sa má zverejniť podľa zákona, sa nepovažujú za dôverné podľa ust. § 271 ods. 1 Obchodného zákonníka.
14. Príjemca informácií je povinný dodržiavať platné a účinné právne predpisy v oblasti ochrany osobných údajov, a to nariadenie Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a zákon č. 18/2018 Z. z. o ochrane osobných údajov a o zmene a doplnení niektorých zákonov a zabezpečiť ich dodržiavanie zamestnancami a osobami podľa ods. 1 veta tretia tohto článku dohody.

Čl. XI

Zmena rámcovej dohody

1. Túto rámcovú dohodu je možné počas jej trvania zmeniť iba vzostupne číslovanými písomnými dodatkami, pokiaľ tieto budú v súlade s ust. § 18 zákona o verejnom obstarávaní, ktoré sa po podpísaní stranami dohody a nadobudnutí ich účinnosti stávajú jej nedeliteľnou súčasťou.
2. Túto rámcovú dohodu je možné zmeniť vo forme písomného dodatku k tejto dohode počas jej trvania, ak potreba zmeny vyplynula z okolností, ktoré objednávateľ nemohol pri vynaložení náležitej starostlivosti predvídať a zmenou sa nemení charakter rámcovej dohody.
3. Túto rámcovú dohodu je možné zmeniť počas jej trvania bez nového verejného obstarávania dodatkom k tejto rámcovej dohode maximálne do 10 % hodnoty pôvodnej ceny uvedenej v čl. V ods. 5 tejto rámcovej dohody.
4. Túto dohodu je ďalej možné zmeniť počas jej trvania vo forme písomného dodatku k tejto dohode, ak:
   1. nastane neočakávaná potreba dojednať medzi stranami dohody zmenu termínu plnenia z dôvodov: vzniku skutočností definovaných ako vyššia moc, vzniknutých nepredvídaných prekážok zo strany objednávateľa,
   2. nastane situácia vedúca k nahradeniu pôvodného zhotoviteľa novým zhotoviteľom, za podmienky, že tento zhotoviteľ spĺňa pôvodne určené podmienky účasti a je právnym nástupcom pôvodného zhotoviteľa v dôsledku jeho reorganizácie, vrátane zlúčenia a splynutia alebo úpadku,
   3. nastane potreba vykonať formálne alebo administratívne zmeny dohody (napr. zmena v osobe štatutárneho orgánu, zmena čísla bankového účtu a pod.).
   4. nastane potreba realizácie Smernice Európskeho parlamentu a Rady 2014/55/EÚ o elektronickej fakturácii v činnosti objednávateľa pri uplatňovaní záväzkovo-právnych vzťahov,
   5. nastane potreba zosúladiť znenie tejto rámcovej dohody s platnou a účinnou právnou úpravou,
   6. vznikne dôvod na zmenu rámcovej dohody podľa osobitného článku tejto rámcovej dohody.

Čl. XII

Predčasné ukončenie trvania rámcovej dohody

1. Platnosť tejto rámcovej dohody je možné predčasne ukončiť:
2. písomnou dohodou oboch strán dohody, v tomto prípade rámcová dohoda zaniká dňom uvedeným v dohode o ukončení trvania rámcovej dohody,
3. písomnou výpoveďou strany dohody. Výpovedná doba tejto rámcovej dohody sú 2 mesiace a začína plynúť prvým dňom mesiaca nasledujúcom po mesiaci, v ktorom bola výpoveď doručená druhej strane dohody. Výpovedná doba sa končí uplynutím posledného dňa výpovednej doby,
4. okamžitým odstúpením od rámcovej dohody za podmienok uvedených v ust. § 345 ods. 2 Obchodného zákonníka a/alebo z dôvodov podľa ods. 2 tohto článku rámcovej dohody.
5. Objednávateľ je oprávnený okamžite odstúpiť od tejto rámcovej v nasledovných prípadoch:
6. zhotoviteľ nerešpektuje dohodnuté podmienky pre plnenie tejto rámcovej dohody aj napriek predchádzajúcemu písomnému upozorneniu objednávateľa,
7. zhotoviteľ je v omeškaní s plnením predmetu dohody a/alebo s odstránením vady diela v dohodnutom termíne o viac ako 15 kalendárnych dní,
8. zhotoviteľ stratil oprávnenie realizovať predmet dohody a/alebo objednávateľovi oznámi, že predmet dohody, resp. jeho časť nezrealizuje alebo ho odmietne zrealizovať,
9. voči zhotoviteľovi sa vedie konkurzné konanie alebo bol podaný návrh na začatie konkurzného konania, resp. návrh na začatie konkurzného konania bol zamietnutý z dôvodu nedostatku majetku alebo ak bolo voči zhotoviteľovi začaté vyrovnávacie konanie,
10. zhotoviteľ vstúpil do likvidácie,
11. ak je to uvedené v niektorom z iných článkov tejto rámcovej dohody.
12. Zhotoviteľ je oprávnený okamžite odstúpiť od rámcovej dohody v nasledovných prípadoch:
13. objednávateľ neposkytne súčinnosť zhotoviteľovi ani v dodatočnej primeranej lehote, ktorú si zhotoviteľ vyžiadal od objednávateľa písomne,
14. ak je objednávateľ v omeškaní s úhradou fakturovanej ceny za predmet dohody o viac ako 30 kalendárnych dní.
15. ak je to uvedené v niektorom z iných článkov tejto rámcovej dohody.

Čl. XIII

Vyššia moc

1. Za vyššiu moc sa považuje prekážka brániaca riadnej a včasnej realizácii diela , ktorá nie je závislá od vôle strán dohody, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala.
2. Ak niektorej zo strán bráni v plnení jej povinností podľa tejto rámcovej dohody prekážka vyššej moci, je táto strana dohody povinná podať písomné oznámenie o takejto prekážke druhej strane dohody a špecifikovať povinnosti, ktoré nemôže plniť z dôvodu vyššej moci. Oznámenie musí byť podané písomne a bezodkladne, najneskôr do 5 (piatich) pracovných dní po tom, čo strana dohody získala vedomosť o prekážke vyššej moci. Strana dohody bude ospravedlnená z plnenia tých povinností, ktoré uviedla v predmetnom oznámení, a to počas doby trvania prekážky tvoriacej vyššiu moc.
3. Strana dohody, ktorá nemohla plniť svoje povinnosti z dôvodu prekážky vyššej moci, je povinná s prihliadnutím na okolnosti prípadu vykonať potrebné opatrenia na zmiernenie dôsledkov pôsobenia prekážky vyššej moci na výkon povinností tejto strany dohody podľa rámcovej dohody, a to najmä vyvinúť potrebné úsilie na minimalizáciu omeškania s plnením povinností podľa tejto rámcovej dohody dotknutých prekážkou vyššej moci.
4. Bezodkladne po skončení trvania prekážky vyššej moci je strana dohody, ktorej táto prekážka bránila v plnení povinností, povinná oznámiť druhej strane dohody skončenie jej trvania.

Čl. XIV

Komunikácia strán rámcovej dohody a doručovanie

1. Každá správa, súhlas, schválenie alebo rozhodnutie, ktoré sa požadujú na základe tejto rámcovej dohody, sa vyhotovia v písomnej podobe.
2. Písomnosti týkajúce sa tejto dohody sú strany dohody oprávnené odosielať a prijímať elektronickými prostriedkami prostredníctvom elektronickej pošty (e-mailu), ak v tejto rámcovej dohode nie je uvedené inak. Na tento účel sú strany dohody povinné využívať e-mailové adresy uvedené v čl. I tejto rámcovej dohody.
3. Všetky písomnosti týkajúce sa platnosti alebo účinnosti tejto rámcovej dohody, jej zániku alebo zmeny a uplatnenia sankcií musia byť doručované výhradne poštou ako doporučená zásielka alebo osobne. Strany dohody sa dohodli, že akékoľvek písomnosti, vyplývajúce z právneho vzťahu založeného touto rámcovou dohodou, sa budú doručovať na adresu sídla strán dohody. Písomnosti (napr. faktúry, výpoveď, odstúpenie od rámcovej dohody) sa považujú za doručené aj v prípade, ak sa doporučená zásielka adresovaná na adresu sídla strany dohody vráti druhej (odosielajúcej) strane dohody ako neprevzatá (napríklad z dôvodu odopretia prevzatia písomnosti alebo neprevzatia písomnosti v odbernej lehote, prípadne z dôvodu neznámeho adresáta); v uvedenom prípade sa písomnosti považujú za doručené dňom, keď boli odosielajúcej strane dohody vrátené, i keď sa adresát o tom nedozvedel.
4. Akékoľvek písomnosť doručovaná stranou dohody v súvislosti s touto rámcovou dohodou prostredníctvom elektronickej pošty (e-mailu) sa považuje za doručenú druhej strane dohody dňom, kedy strana dohody, ktorá prijala e-mail od odosielajúcej strany dohody, potvrdila jeho prijatie odoslaním potvrdzujúceho e-mailu odosielajúcej strane dohody. Prijímajúca strana dohody je povinná doručiť odosielajúcej strane dohody potvrdenie o prijatí e-mailu do 48 hodín, inak sa bude takýto email považovať za nedoručený.
5. Strany dohody sú povinné sa vzájomne písomne informovať o zmenách vo všetkých skutočnostiach, ktoré sú rozhodujúce pre plnenie povinností vyplývajúce z tejto dohody, najmä zmenu obchodného mena, právnej formy, bankového spojenia, adresy sídla a korešpondenčnej adresy.

### Čl. XV

### Záverečné ustanovenia

1. Táto rámcová dohoda nadobúda platnosť dňom podpisu oboma stranami dohody a účinnosť odo dňa nasledujúceho po dni jej zverejnenia v Centrálnom registri zmlúv Úradu vlády Slovenskej republiky.
2. Táto rámcová dohoda sa uzatvára na dobu 24 mesiacov odo dňa nadobudnutia jej účinnosti alebo do vyčerpania finančného limitu uvedeného v čl. V ods. 5 tejto dohody, podľa tohto, ktorá skutočnosť nastane skôr. Strany dohody sa dohodli, že objednávateľ je oprávnený požadovať predĺženie trvania rámcovej dohody na ďalšie obdobie. Za účelom uplatnenia práva predĺženia doby trvania rámcovej dohody objednávateľ doručí zhotoviteľovi písomné oznámenie, v ktorom uvedie, že uplatňuje právo predĺžiť dobu trvania rámcovej dohody podľa tejto rámcovej dohody. Ak objednávateľ využije svoje právo na predĺženie doby trvania rámcovej dohody, je povinný zaslať zhotoviteľovi uvedené oznámenie najneskôr 3 mesiace pred uplynutím doby trvania rámcovej dohody. V prípade, že objednávateľ doručil uvedené oznámenie zhotoviteľovi v lehote podľa predchádzajúcej vety, doba trvania rámcovej dohody sa predlžuje o dobu uvedenú v oznámení, maximálne však o 24 mesiacov, a to momentom, keď bolo zhotoviteľovi uvedené oznámenie zhotoviteľovi preukázateľne doručené.
3. Ak sa stane niektoré ustanovenie tejto dohody celkom alebo sčasti neplatným alebo nevymáhateľným, nemá táto skutočnosť vplyv na platnosť a  vymáhateľnosť zostávajúcej časti tejto dohody. V takomto prípade sa strany dohody zaväzujú nahradiť neplatné alebo nevymáhateľné ustanovenia tejto dohody novými ustanoveniami, platnými a vymáhateľnými, ktoré budú mať čo najbližší právny význam a účinok ako ustanovenie, ktoré má byť nahradené.
4. Strany dohody sa zaväzujú, že prípadné spory, ktoré by vnikli na základe tejto dohody sa budú snažiť riešiť hľadaním možnosti dohody akceptovateľnej oboma stranami dohody. Prípadne, že takto nedôjde k urovnaniu sporu bude spor postúpený na riešenie príslušnému súdu SR.
5. Dohoda je vyhotovená v 4 rovnopisoch rovnakej právnej sily, z ktorých po jej podpise objednávateľ dostane 3 rovnopisy a zhotoviteľ 1 rovnopis.
6. Strany dohody vyhlasujú, že túto dohodu uzatvorili slobodne a vážne, neuzatvorili ju v tiesni a za nápadne nevýhodných podmienok, pod psychickým, či fyzickým nátlakom, dohodu si riadne prečítali, jej obsahu porozumeli, považujú ho za jednoznačný, určitý a zrozumiteľný a na znak súhlasu ju vlastnoručne podpísali.

Príloha č. 1: Rozsah služieb a kalkulácia ceny

Príloha č. 2: Požiadavky na redakčný systém webstránky UPJŠ

V Košiciach, dňa ......................

Za zhotoviteľa: Za objednávateľa:

............................................. ........................................................

prof. RNDr. Pavol Sovák CSc.

rektor

Príloha č.1 Rozsah služieb a kalkulácia ceny

Predmet plnenia: Aktualizácia webového sídla www.upjs.sk.“

Objednávateľ: **Univerzita Pavla Jozefa Šafárika v Košiciach, Šrobárova 2, 041 80 Košice**

Zhotoviteľ: ......................................................................................................................................................

**Rozsah služieb a kalkulácia ceny**

|  |  |  |  |  |  |  |  |
| --- | --- | --- | --- | --- | --- | --- | --- |
| **P.č.** | **Služba** | **Merná jednotka** | **Predpoklad.**  **rozsah** | **Jednot. cena bez DPH v EUR za mernú jednotku** | **Jednot. cena s DPH v EUR za mernú jednotku** | **Celková cena bez DPH v EUR** | **Celková cena s DPH v EUR** |
| 1. | Úvodná implementácia riešenia | komplet | 1 |  |  |  |  |
| 2. | Licenčné poplatky | ročne | 2 |  |  |  |  |
| 3. | Úpravy podľa čl. III ods. 4 rámcovej dohody - rozšírenie obsahu a funkčnosti diela nad rámec Prílohy č. 2 | človekohodina | 400 |  |  |  |  |
| **SPOLU** | xxx | xxx | xxx | xxx | xxx |  |  |